Iktatószám: Iga/1239-6/2021.

**KUNSZENTMIKLÓS VÁROS POLGÁRMESTERE**

**Tárgy:** A házi gyermekorvosi ellátás tárgyában kötött szerződésmódosítása

Témafelelős: dr. Sipeki Gerda

Véleményező Bizottság: -

KUNSZENTMIKLÓS VÁROS ÖNKORMÁNYZAT

KÉPVISELŐ TESTÜLETÉNEK

***Tisztelt Képviselő-testület!***

A praxisjoggal összefüggő szabályozást az önálló orvosi tevékenységről szóló 2000. évi II. törvény (a továbbiakban: Öotv.) és az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet tartalmazza. Az Öotv. rendelkezései értelmében a települési önkormányzat feladat-ellátási szerződést köt a praxisjog jogosultjával a jogszabályban foglalt rendelkezések figyelembevételével. Az Öotv. részletesen tartalmazza az Önkormányzat és az egyes egészségügyi szolgáltatók között létrejött feladat-ellátási szerződések kötelező tartalmi elemeit.

A MEDI VERDIKT Egészségügyi Szolgáltató KFT. Dr. Völgyesné dr. Kovács Zsuzsanna Edit képviseletével látja el az egészségügyi alapellátási körzetekről szóló 18/2016 (VI. 24.) számú önkormányzati rendelet alapján kialakított 1. számú házi gyermekorvosi körzet területi ellátási kötelezettséggel történő működtetését.

A praxisközösségekről szóló 53/2021. (II.9.) Korm. rendelet 3.§ (1) bekezdés c) pontja alapján a kollegiális praxisközösségben való részvétel feltétele, hogy a háziorvosi szolgáltató a praxiskezelő által közzétett formában praxisközösségi felvételi kérelmet nyújt be, amelyben nyilatkozatot tesz, hogy vállalja hetente legalább 20 óra rendelési idő biztosítását, benne legalább 4 óra prevenciós rendeléssel. A MEDI VERDIKT Egészségügyi Szolgáltató KFT. képviselője kérelmet nyújtott be Kunszentmiklós Város Önkormányzata felé, hogy kezdeményezze a feladat-ellátási szerződése módosítását, tekintettel arra, hogy rögzíteni kívánja a feladat-ellátási szerződésben a rendelési időt az alábbiak szerint:

„A vállalkozás köteles az 53/2021. (II. 9.) Korm. rendelet rendelkezéseinek megfelelően, valamint az megbízó által elvárt alábbi időpontban rendelést végezni:

Hétfő: 7:30-11:30 11:30-15:30 prevenciós rendelés-csecsemő tanácsadás

Kedd: 7:30-11:30

Szerda: 14:00-16:00

Csütörtök: 7:30-11:30

Péntek: 7:30-11:30

A rendelési idő megváltoztatásához a megbízó hozzájárulása szükséges.”

A fentiek alapján kérem a T. Képviselő-testület döntését.

**HATÁROZAT-TERVEZET I.**

**Tárgy:** A házi gyermekorvosi ellátás tárgyában kötött szerződés módosítása

Kunszentmiklós Város Önkormányzat Képviselő-testülete (továbbiakban: Képviselő-testület) megtárgyalta Lesi Árpád polgármester előterjesztését és a következő határozatot hozza:

1./ A Képviselő-testület úgy dönt, hogy a házi gyermekorvosi ellátás tárgyában 2002. január 3. napján kötött feladat-ellátási szerződés módosítását az előterjesztés melléklete szerint elfogadja.

2./ A Képviselő-testület felhatalmazza a polgármestert, hogy a szerződésmódosítást aláírja.

Határidő: 2021. szeptember 1.

Felelős:

* Lesi Árpád polgármester
* dr. Sipeki Gerda jegyző

A határozatról értesülnek:

* Lesi Árpád polgármester
* dr. Sipeki Gerda- jegyző
* MEDI VERDIKT Egészségügyi Szolgáltató KFT.
* Irattár

Kunszentmiklós, 2021. augusztus 31.

 Lesi Árpád sk.

 polgármester

Melléklet: 1 db feladat ellátási szerződés módosítás-tervezet

melléklet

**FELADAT-ELLÁTÁSI SZERZŐDÉS**

**1. SZÁMÚ MÓDOSÍTÁS**

amely létrejött egyrészről

**Kunszentmiklós Város Önkormányzata** (törzskönyvi azonosító száma: 724605, adószáma: 15724605 – 2 – 03., KSH száma: 15724605-8411-321-03, székhelye: 6090 Kunszentmiklós, Kálvin tér 12., képviseletében eljár: Lesi Árpád polgármester illetve az Mötv. alapján alpolgármester, ÁHTI azonosító: 734202, törzskönyvi bejegyzés dátuma: 2010.01.01.), mint megbízó (a továbbiakban: **megbízó**)

másrészről

**MEDI VERDIKT Egészségügyi Szolgáltató KFT.** cégadatok: (székhely: 6090 Kunszentmiklós, Szász Károly u. 4., cégjegyzékszám: 03-09-102850, adószám: 11035020-1-03), képviseli: **Dr. Völgyesné dr. Kovács Zsuzsanna Edit képviselő** (a továbbiakban: **vállalkozás**) között alulírott napon és helyen az alábbi feltételekkel:

1. Szerződő felek rögzítik, hogy a házi gyermekorvosi ellátás tárgyában 2002. január 3. napján feladat-ellátási szerződést (a továbbiakban: szerződés) kötöttek, amelyet Kunszentmiklós Város Önkormányzata Képviselő-testülete ..…/2021. (…) számú határozatának felhatalmazása alapján egyező akarattal az alábbiak szerint módosítják:

A szerződés 1./ pontja a következő „A vállalkozás köteles az 53/2021. (II. 9.) Korm. rendelet a praxisközösségekről rendelkezéseinek megfelelően, valamint a megbízó által elvárt alábbi időpontban rendelést végezni:

Hétfő: 7:30-11:30 11:30-15:30 prevenciós rendelés-csecsemő tanácsadás

Kedd: 7:30-11:30

Szerda: 14:00-16:00

Csütörtök: 7:30-11:30

Péntek: 7:30-11:30

A rendelési idő megváltoztatásához a megbízó hozzájárulása szükséges.” bekezdéssel egészül ki.

3. Jelen módosítás 2021. szeptember 2. napján lép hatályba, a szerződés egyéb rendelkezési változatlan tartalommal érvényesek.

4. Jelen szerződés 1 számozott oldalból áll, és 6 db egymással mindenben megegyező példányban készült, amelyből 3 db eredeti példány a megbízót, 3 db eredeti példány a vállalkozást illeti meg.

A Felek jelen szerződésmódosítást elolvasás és együttes értelmezés után, mint akaratukkal mindenben megegyezőt jóváhagyólag aláírják.

Kunszentmiklós, 2021. szeptember … Kunszentmiklós, 2021. szeptember …

…………………………………………………………. …………………………………………………………..

Kunszentmiklós Város Önkormányzata MEDI VERDIKT Egészségügyi Szolgáltató KFT.

 Lesi Árpád Dr. Völgyesné dr. Kovács Zsuzsanna Edit

 polgármester képviselő

 **megbízó vállalkozás**

|  |  |  |  |
| --- | --- | --- | --- |
| Ellenjegyzés | Ellenjegyző neve és beosztása | Dátum | Aláírás |
| Jogi ellenjegyzés | dr. Sipeki Gerda jegyző |  |  |